दिल्ली : राजीव चौक स्टेशन पर मेट्रो किराए में वृद्धि के खिलाफ प्रदर्शन  
मेट्रो के किराए में अक्टूबर 2017 में बढ़ोतरी हुई थी.
बढ़ा किराया वापस लेने की मांग की.
युवाओं ने राजीव चौक मेट्रो स्टेशन के भीतर विरोध प्रदर्शन किया.
दिल्ली मेट्रो के किराए में वृद्धि के विरोध में शनिवार को 50 से अधिक युवाओं ने राजीव चौक मेट्रो स्टेशन के भीतर विरोध प्रदर्शन किया. मेट्रो के किराए में अक्टूबर 2017 में बढ़ोतरी हुई थी, जिसके बाद से इसके खिलाफ विरोध प्रदर्शन होते रहे हैं. युवाओं का एक समूह मेट्रो में सवार होकर राजीव चौक स्टेशन पहुंचा और दिल्ली मेट्रो रेल कॉर्पोरेशन (डीएमआरसी) के खिलाफ नारेबाजी करते हुए बढ़ा किराया वापस लेने की मांग की.